|  |  |  |
| --- | --- | --- |
| **REPUBLIKA HRVATSKA**  **MINISTARSTVO TURIZMA I SPORTA** | | (529-406-03/23-03/21-4AM)  P/21612179 |
| KLASA: | 406-03/23-03/21 |  |
| URBROJ: | 529-02-02-01/1-23-4 |
| Zagreb, | 14. kolovoza 2023. |

* **SVI ZAINTERESIRANI GOSPODARSKI SUBJEKTI –**

**PREDMET:** Zahtjev za pojašnjenjem Poziva na dostavu za nabavu usluge oglašavanja u sklopu Europskog tjedna sporta u tiskanim medijima, na Internet portalima, vanjsko oglašavanje te digitalni marketing, interna oznaka postupka BN-40-2023.

**- Odgovor na upit gospodarskog subjekta, dostavlja se -**

Poštovani,

Naručitelj je dana 11.kolovoza.2023. godine zaprimilo upit gospodarskog subjekta za pojašnjenjem Poziva na dostavu ponuda u predmetnom postupku jednostavne nabave.

Predmetni Poziv objavljen je na mrežnim stranicama Ministarstva turizma i sporta na dan 9. kolovoza 2023. godine.

Na temelju članka 202. stavka 2. ZJN 2016, Naručitelj daje odgovor kako slijedi:

Pitanje:

„Molim vas da specificirate količinu cityligtova, jer  dokumentaciji  piše da imate zadan i pripremljen tisak plakata što znači da imate zadanu i količinu ali ju niste naveli.

Također, koliko influencera je potrebno uključiti?  Jesu li to  nano, mikro, makro influenceri? Molimo vas detaljnije specifikacije.

Portal 3sporta.com je zadan ili je moguće preložiti jednako značajan ili više značajan portal?“

**Odgovor Naručitelja:**

Naručitelj je u predmetnoj nabavi odredio potrebu za vanjskim oglašavanjem putem Citylight reklamne vitrine na frekventnim lokacijama u Zagrebu u periodu od 14 dana, te sukladno budžetu koji vam je dostupan, može se postaviti minimalno 3 citylight reklamne vitrine.

Vezano uz uslugu influencera te sukladno raspoloživom budžetu prihvatljvii su **Nano influenceri**(više od 10.000 pratitelja) iako su po broju pratitelja najmanji, ali se mogu pohvaliti visokom razinom uključenosti pratitelja (engagement). Također su prihvatljivi i **Mikro influenceri** (10.000 – 100.000 pratitelja) jer imaju opredijeljenu i specifičnu publiku i priznati su stručnjaci u svom području. Kao što smo i naveli u specifikacijama nabave potrebno je da društvene mreže odabranih influencera  promoviraju i podržavaju glavnu poruku Europskog tjedna sporta, #BeActive  te da sadržaj objava upućuje na zdrav način života i tjelesnu aktivnost.

Također preporučujemo da se dogovori pregled objava prije samog objavljivanja.  Broj influencera koji bi  nudili uslugu oglašavanja molimo procijeniti sukladno budžetu i tržišnim cijenama iste. Minimalna broj influencera je po jedan Nano i Mikro influencer.

U predmetnoj nabavi je navedeno oglašavanje na portalu 3sporta. com te na njihovoj Facebook stranici TRČIMO! isključivo zbog broja pratitelja čija nam je  ciljna skupina zanimljiva vezano uz promociju utrke Zrmanja Triple Challenge 3.0 koju ćemo organizirati. Ukoliko smatrate da postoji značajniji portal  s istim ili većim brojem pratitelja kojeg čitaju i prate trkački rekreativci i entuzijasti možete predložiti i drugi jednako značajan ili više značajan portal.

Sukladno članku 241. ZJN 2016. Naručitelj ne produljuje rok za dostavu ponude.

S poštovanjem,

STRUČNI ČLANOVI POVJERENSTVA

Dostaviti:

1. Svim zainteresiranim gospodarskim subjektima, putem EOJN RH
2. Pismohrana, ovdje